Balogh Gyula Bogumil

BOGUMIL PATIKÁJA

Kiadó: ADAMO BOOKS KFT.

http://adamobooks.com

Felelős kiadó: ADAMO BOOKS KFT. ügyvezetője

Copyright © ADAMO BOOKS KFT.

Budapest, 2014

EPUB ISBN 978-963-387-170-6

Bevezető – köszöntő

Házi-patikámat húsz év gyakorlati tapasztalatai és sikeres gyógyításaim alapján állítottam össze. Ez a kis könyvecske a gyakorló, alternatív gyógyászok hasznos kézikönyve lehet, ha ügyesen forgatják. Megtalálhatóak benne az általam alkalmazott különlegesen hasznos egyedi, saját magunk által gyűjthető és a drogériákban kapható kész gyógynövény-drogok leírása. Továbbá közlöm a különböző hatóanyag kivonási módokat és azt, hogy én hogyan alkalmazom az általam készített drog kivonatokat.

Bízom benne, hogy saját példámon keresztül ösztönzést adhatok a kezdő, még bizonytalan gyógyászoknak éppúgy, mint a már több-kevesebb gyakorlattal rendelkezőknek is. Mert igaz az a mondás, hogy a jó pap is holtig tanul. És mindig tudjuk tudásunk tárházát egy-egy évtizedes gyakorlat által kikísérletezett eszközzel, készítménnyel gyarapítani. Akiknek ezt a könyvet átnyújtom, azoknak már nem kell az én rögös utamat végigjárni, hiszen tálcán nyújtom át a használható tudást: Éljenek, de ne éljenek vissza vele!

Bogumil D’ Kukulkán

Transzcendentális nagymester

HÁZI PATIKASZEREK KÉSZÍTÉSE

NYÍRFA KIVONAT KÉSZÍTÉSE

NYÍRFA, fehér – Betula (alba) pubescens

Szőrösnyír, svédliliomfa, Weiße Birke, Birke

Nyúlánk, magasra megnő, kérge fehér (fiatal korban barna vagy sárgásvörös) és törékeny, ágai lelógnak. Levele hosszú nyelű, háromszög alakú, világoszöld, fogazott. Nálunk erdőben, parkokban található.

Hatóanyaga: a levélben betuloretinsav, illóolaj; a kéregben betulin-betulakám-for. A nyírfa kátrány Ol. betulae empyrema-ticum, ol. rusci, a fa és gyökér száraz desztillációs terméke.

Szív-, máj- és veseeredetű vizenyőnél jó hatású, amennyiben a vizeletben a fehérje kiválasztást lecsökkenti anélkül, hogy a vesére izgatóan hatna, és a vizelet kiválasztást tetemesen fokozza. Ezért idült reumánál, idült hólyaglob esetében közkedvelt házi-szer (30 g 150 g vízre). A húgyhajtó hatás fokozására egy csészére egy késhegynyi nátrium-hidrocarbonátot veszünk. Kőbántalomnál 1 evőkanálnyi nyírfalevél vízzel leforrázva, két részben  fogyasztandó el.

Idült vesegyulladás esetében

Rp. Betulae fol.  60 g

Solidago herb. 

Basilici herb.  aa 20 g

A keverékből szabály szerint teát főzünk, és melegen fogyasztjuk (orcos).

A friss levelek és a fakéreg főzete krónikus bőrbetegségeknél, hólyaghurutnál oszlató hatással van. Izzasztó. A nép ilyenkor vastag réteg friss nyírfalevélbe és vastag pokrócba takarja betegét, ami igen jó eredménnyel jár. A tavasszal megcsapolt nyírfa kifolyó levele veselobot, köszvényes tüneteket szüntet. Tavasz kúrákhoz érelmeszesedésnél és bőrbajoknál külsőleg is használják főzetét. Hajápolónak a nyírfa tavaszi nedvét szegfűszeggel és árnikatinktúrával keverve használják. Bőrgyógyászok sokoldalúan alkalmazzák a száraz desztilláció útján nyert olaját.

FEKETE NYÁRFA

Populusz nigra

Rezgő nyárfa, fekete jegenye, topolyafa

Echte Pappel, Pappelweidw, Salbenbaum,

Espe, Zitterpappe

A fekete nyárfa sétányaink kedvelt fája, mert gyorsan nő, terebélyes lombos fa. A fiatal fa kérge sima, az idősebbé durva és hasadozott. Levelei hosszú nyelűek, tojásdad alakúak, szögletesen fogazottak. A levél fonákja fehéresen szürke és molyhos. Rügyei molyhosak. Termését, az apró magot, fátyolszerű lepel borítja.Nagyobbrészt ültetett fa nálunk, de vadon is előfordul, szereti a nedves, homokos erdei földet.Gyógyszerül használják csukódott rügyeit (gemmae), elszenesedett fáját (carbo) és a fakérgét (Cortex).

Hatóanyaga: illóolaj, mézga, szalicil, populin, szalipopulin.

A húgycső megbetegedéseinél: fájdalmas vizelésnél, hólyaggyengeségnél, hörghurutnál, bőrkiütésnél, csúznál és reumánál mint vízelhajtó jó eredménnyel használható a következő főzet: Vegyünk 15-20 g nyárfarügyet vagy egyenlő mennyiségben nyárfarügyet és nyárfakérget, és főzzük azt 2-3 percig 1/2 l vízzel. A szüredéket forrón igyuk meg.

A rezgő nyárfa leveleit öregemberek vizelettarthatatlanság (incontinencia urinae) és prosztatatúltengés esetében jó eredménnyel használják.

Gyomorégés, felfúvódás, hányinger és a gyomortól, emésztés-rendetlenségből származó fejfájás kitűnő házi-szere a nyárfa szénpora, melyből étkezés előtt, vagy még jobb érkezés után, egy kávéskanálnyit bevenni.

Gyulladásos és égési sebet, daganatot, fagyást, izületi és izomreumát, aranyeres csomókat, repedt mellbimbókat és ajkakat a következő kenőccsel gyógyíthatunk:Vegyünk15 g friss nyárfabimbót, 10 g viaszt, étkezési olajat, faggyút, 20-20 g-ot, főzzük ezt, míg a nedvesség elpárolgott, szűrjük meg, és kihűlésig keverjük.

Ugyanezt a kenőcsöt használhatjuk fejkorpa és fejbőrsömör megszűntetésére. Hajnövesztő szernek is ezt a kenőcsöt alkalmazzák.

Véraláfutás és horzsolásból származó sebeket nyárfarügy- szesszel  kezelhetünk, melyhez 20 g (egy évnél nem idősebb) nyárfabimbót, 80 g 70%-os alkoholt veszünk, melyet 6 napig többszöri felrázás közben áztatunk. A szüredéket filtráljuk. E tinktúrából 3 cseppet cukorra cseppentve hólyagbántalmaknál, mellfájásnál is szoktak használni.Az állatgyógyászatban a babérolajjal kevert, fent leírt kenőcs az emlős állatok tejcsomóit oszlatja. Fája tüzelőnek kevéssé használatos, főleg esztergályos munka, csónakdeszka készül belőle; fiatal fájából karó, rőzse, cölöpözet készül, de a kosárfonásnál is használják.

Pipom-pápom kenőcs  készítési és felhasználási módjai

A még egészen négerbarna, balzsammal teli téli rügyeket szabad csak begyűjteni január - március hónapok közötti időben.Én a rügyeket azonnal kivonatolom és a kész kivonatokat tárolom.

Hatóanyag kivonás zsírban

A nyárfarügyek zsírban való kisütésével balzsamszerű hatóanyagot nyerünk. A kisütéshez legegyszerűbb disznózsírt alkalmazni, de ha finomabb balzsamot akarunk nyerni, akkor belső libahájjal vagy nyúlhájjal dolgozunk.

A hatóanyag kinyerés módja

1 kg libahájhoz, vagy zsírhoz 20 deka nyárfarügyet adunk és lassú tűzön addig melegítjük, amíg az összes rügy kinyílva a felszínre jut, és miután a hatóanyag kisül belőle, az olvadék zöldes-sárga színű, átható balzsamillatúvá válik. Amikor langyosra hűl, akkor egy szitán át leszűrjük és a felhasználásig tároljuk. Ez a pipom-pápom kenőcs kemény, mert sok balzsam és propolisz hatóanyagot tartalmaz. Hiszen a méhek kaptárépítéshez ezt használják. Ez tehát a további hatóanyag felhasználásának alapanyaga.

A szitában fennmaradó, kinyílt rügyek még mindig sok hatóanyagot tartalmaznak. Éppen ezért egy befőző üvegbe rakva 705-os alkohollal felöntjük. Pár nap alatt az alkohol zöldes színűvé válik és balzsam illatot áraszt. A visszamaradó rügymaradványokról leöntve az alkoholt, felcímkézve a felhasználásig tároljuk.

Tartalom

Bevezető – köszöntő

HÁZI PATIKASZEREK KÉSZÍTÉSE

NYÍRFA KIVONAT KÉSZÍTÉSE

FEKETE NYÁRFA

Pipom-pápom kenőcs készítési és felhasználási módjai

Hatóanyag kivonás zsírban

A hatóanyag kinyerés módja

Bogumil balzsam készítése

Bogumil balzsam alkalmazása

Alkoholos kivonat

Reumakenőcs készítése

1000 g reumakenőcs készítése.

Emulzió készítése

Alkoholos kivonatból készített emulzió

BOJTORJÁN – közönséges bogáncs

Mindenre bojtorjánt

Vita a rákról

A bojtorján gyógyhatása

Bojtorjánreceptek

Amire vigyáznunk kell!

Gyógyszer a gyökérben

Sipolyok gyógyítása

FECSKEFŰ – Chelldonium majus

Máj- és epetea

FARKASALMA – Aristolochia clematitis

ORBÁNCFŰ – az AIDS lehetséges ellenszere

A lefejezett szent emlékére

A „legértékesebb gyógyír”

A sebek kezelése

Hólyagos felégéseket okoz

Az orbáncfű gyógyhatása

Sebgyógyítás.

Depresszióellenes hatás.

Orbáncfű receptek

Amire vigyáznunk kell!

Tilos a napozás!

Egyéb figyelmeztetések!

A „vérző” virágok

Bogumil receptek

Orbáncfűolaj készítése

Sebek, égések gyógyítására :

Kenőcs készítése:

Ricinusolajos kivonat készítése

Pikkelysömör elleni felhasználása

Fekélyek kezelése

A siker fokozása érdekében

FEKETE NADÁLYTŐ

Csaták törött csontjainak rögzítője

Belső csillapító

A fekete nadálytő gyógyhatása

Zsákutca.

Feketenadálytő-receptek

Amire vigyáznunk kell!

Májkárosító hatás

A rák kérdése

Biztonságos használata megoldatlan

Út a biztonságos használathoz

Nadálytő- és körömvirágkrém

Bogumil receptek

Nadálytő emulzió

Nadálytő kenőcs

Nadálytő saláta

Nadálytő és gyermekláncfű levél szirupban

Fürdő, öblítés vagy borogatás feketenadálytő főzetével

Borogatás feketenadálytő lisztjéből készült péppel:

Kombináció homeopátiás feketenadálytő kivonattal

Feketenadálytő kenőcs

Kombinált kezelés

A belső alkalmazás nehézségei

ERDEI FENYŐ

BOGUMIL RECEPT

Fenyőszörp

Fenyődzsem készítése.

Fenyőrügy-likőr

FEKETE BODZA Sambucus nigra

Bodzából turmixital

Bodzakocsonya

Bodzalé készítése

Bodzalekvár

Bodzalikőr

Aszalt fekete bodza

Aszalt fekete bodzából tea

Bodzabefőtt

Bodzabor I.

Bodzabor II.

Bodzabor III.

FEKETE DIÓ Juglans nigra – Juglandaceae

Mézfű a mézes gyógyító

Legyen vidám – és más ókori ötletek

A mézfű gyógyhatása

Mézfű receptek

Amire vigyáznunk kell!

JAPÁNAKÁC – Sophora Japonica

FEHÉRÜRÖM

REUMATIKUS MEGBETEGEDÉSEK TÜNETMENTESÍTŐ KEZELÉSÉRE

Reumabedörzsölő, Bundatera módra

Gyógynövények tárolása és elkészítési módjai

Útmutató a szárításhoz

Örlés

Tárolás

Elkészítési módok.

Hogyan készítsünk forrázatot?

Hogyan készítsünk főzetet?

Hogyan készítsünk tinktúrát?

Néhány jó tanács a tinktúra tárolásához

A kapszulák használata

Külsőleg használatos készítmények

GYÓGYNÖVÉNY-TERÁPIÁK

Erősítés, tonizálás

Hashajtás

Hánytatás

Izzasztás

Nyugtatás

Stimulálás, serkentés

Vértisztítás

A vért többféleképpen lehet megtisztítani:

Vizelethajtás (a folyadékegyensúly szabályozása)

AZ ALKALMAZÁS MÓDJAI

Gyógynövényteák

Leforrázás:

Főzés:

A leforrázás és a főzés kombinálása:

A felhasználandó mennyiség.

Balzsam

Beöntés

Forró borogatás

Füstbelégzés

Gyógynövényborok

Hüvelyöblítés

Kenőcs

Olajok

Pakolás és tapasz

Pilula

Szirupok

Szirupos orvosság

Tinktúrák

Végbél- és hüvelykúp

Zselatinkapszula

HÁZI PRAKTIKÁK

Aphthae (hólyagos szájgyulladás)

Ájulás

Általános izomsorvadás

Bevont nyelv

Bélgörcs

Bőrfarkas

Bőrviszketés

Csalánkiütés

Égési seb

Éjjeli izzadás

Étvágytalanság

Fagydaganat

Felböfögés

Felfekvés

Feltöredezett kezek

Fogápolás

Fülfájdalom

Görcsök

Gutaütés (agyvérzés)

Gyermekek éjjeli felijedése

Gyomorgörcs

Hajhullás

Hányás

HÁZI GYÓGYSZERTÁRAK

Hideg kezek

Homloküreg-gyulladás

Orrhurut

Reszkető bénulás

Sántítás

Sebgyógyítás

Sokfoltú keményedés

Szájszag

Szemölcsök

Szédülés

Szívdobogás

Tályog

Végbélviszketés

Zsírtüsző-gyulladás

Arcápoló csodamogyoróból

Arcpakolás

Arcradír

Arctej

Popsikenőcs

Megfázás elleni ital

Mentás szájvíz

Körömápoló krém

Köhögés elleni cukorka

Köhögés elleni citromos-vizes szirup

Köhögés elleni zsilizszirup

Kamillás arcbőrtisztító

Kamilla tea

Karamellás alma

Izsószirup köhögés ellen

Gyomornyugtató jégkocka

Hagymás keverék köhögés ellen

Hajápoló szer

Gyógynövénysampon

Főzet szájüregi sebre

Fiatalító-krém

ÉLETELIXÍR készítése búzacsírából

Búzacsíra extratum készítése

Részlet Oláh Andor Vitaminok és nyomelemek c. könyvéből: